जॉंच से आगे पता चला कि लोक सेवक एवं अन्‍य प्राइवेट व्‍यक्तियों ने कथित रूप से उम्‍मीदवारों के परीक्षा विवरण यथा अनुक्रमांक संख्‍या, फार्म संख्‍या आदि एकत्र किया और व्‍यापम के प्रिंसपल सिस्‍टम एनालिस्‍ट के द्वारा प्राप्‍त परीक्षा विवरणों को कथित रूप से कम्‍प्‍यूटर की डिजिटल फाइल में अंकित कर दिया, जिसमें उम्‍मीदवारों के साथ ही साथ उनके नामों/ अनुक्रमांकों तथा मध्‍यस्‍थ व्‍यक्तियों के नाम जो कि उम्‍मीदवारों के संरक्षक थे, का विवरण मौजूद था। परिणाम की घोषणा के ठीक पहले, तत्‍कालीन प्रिंसपल सिस्‍टम एनालिस्‍ट ने, ऐसे उम्‍मीदवारों, जिनका नम्‍बर बढ़ाना जाना था, के सन्‍दर्भ में एक अन्‍य डेटाबेस में उसने कथित रूप से उम्‍मीदवारों की आवश्‍यकता के अनुसार नम्‍बर बढ़ा दिए ताकि वे परीक्षा पास कर सके तथा उसके पश्‍चात 73 आरोपी उम्‍मीदवारों के द्वारा प्राप्‍त नम्‍बरों को वास्‍तविक परिणाम से मिटा दिया गया। डेटाबेस से बढ़े हुए नम्‍बरों के साथ उम्‍मीदवारों के विवरणों को परिणाम वाली फाइल के अन्‍त में जोड़ दिया गया। ऐसा भी आरोप था कि उनके द्वारा ओ.एम.आर. सीट्स, जिसमें आरोपी उम्‍मीदवारों के द्वारा प्राप्‍त वास्‍तविक नम्‍बर, जो कि घोषित परिणाम में प्राप्‍त नम्‍बरों से कम थे, में तथाकथित कोई परिवर्तन नही किया जा सका।